Maak dit self: Geometriese kombers | SARIE
FOTO: Henk Hattingh	10 Januarie 2014
Maak dit self: Geometriese kombers	deur SARIE.com-span
Immergewilde geometriese patrone kan kalmerend en ordelik wees, of dit kan fassineer en jou oë mislei. Kies self hoe jy daarmme in jóú huis wil speel. Só maak jy jou eie geometriese kombers. Laslapblokke wat pas
Doen die laslapwerk sό:
Trek ’n vierkant van 18 x 18 cm. Trek in die middel ‘n diagonale streep om die blok in 2 driehoeke te verdeel. Verdeel die een driehoek weer diagonaal.
Knip dit los
Plaas die groter driehoek en ‘n kleiner een op ‘n nuwe vel papier, trek ‘n 6 mm-naat rondom elk en knip uit.
Gebruik die patrone en knip 56 groot driehoeke uit hoofkleur en 56 kleineres elk uit ander 2 kleure.
Stik vierkante met die kleure almal in dieselfde volgorde vas bv. pienk links, grys onder en geel bo.
Stik 7 vierkante aanmekaar sodat jy 8 stroke het.
Stik stroke aanmekaar.
Werk noukeurig sodat nate presies ooreenstem.
Stryk alle nate na een kant.